पिछड़ा वर्ग के बालकों को आवासीय सुविधा उपलब्ध कराने के लिए प्रदेश के सभी जिलों में 100 सीटर पोस्ट-मैट्रिक बालक छात्रावासों की स्थापना की गई है। उज्जैन, भोपाल और ग्वालियर में 100 सीटर बालक छात्रावास स्वीकृत किए गए है। इस वित्तीय वर्ष में 5 करोड़ 70 लाख का प्रावधान किया गया है। छात्रावास योजना का विस्तार करते हुए विकास खंड स्तर पर 10 बालक छात्रावास किराये के भवन में संचालित किये जाने का निर्णय लिया गया है।